stanford-oval/wikipedia huggingface dataset:
เจาะใจ
วันและเวลาออกอากาศ

ในระยะแรก รายการ "เจาะใจใส่จอ" ออกอากาศทุกคืนวันพฤหัสบดี เวลา 20.50 – 21.35 น. จนเมื่อเป็น "เจาะใจ" จึงได้เลื่อนเวลาเป็น 22.00 – 23.00 น. ต่อมาในปี พ.ศ. 2538 ทางรายการได้เพิ่มเวลาเป็น 1 ชั่วโมงครึ่ง รายการจึงจบลงในเวลาประมาณ 23.30 น. จนกระทั่งในปี พ.ศ. 2548 รายการเพิ่มเวลาเป็น 2 ชั่วโมง  โดยออกอากาศตั้งแต่เวลา 22.10 – 00.00 น. และในปี พ.ศ. 2549 ได้มีการตัดทอนเวลาของรายการเหลือ 80 นาที โดยเสนอเวลา 22:10 – 23:30 น. และในปี พ.ศ. 2553 เหลือเพียง 1 ชั่วโมง 5 นาที ในเวลา 22.25 – 23.30 น. และปี พ.ศ. 2557 – 2558 ออกอากาศในเวลา 22.20 – 23.20 น. และวันที่ 1 พฤษภาคม พ.ศ. 2558 รายการเจาะใจย้ายวันออกอากาศเป็นวันศุกร์ เวลา 22.20 – 23.20 น. ทางช่องวัน และตั้งแต่วันที่ 7 กรกฎาคม พ.ศ. 2559 รายการเจาะใจย้ายวันออกอากาศเป็นวันพฤหัสบดี เวลา 21.05 – 22.00 น. ต่อมาโดยเสนอในเวลา เวลา 21.25 – 22.15 น.  และตั้งแต่วันที่ 4 กุมภาพันธ์ พ.ศ. 2560 รายการเจาะใจย้ายวันออกอากาศเป็นวันเสาร์ เวลา 21.40 – 22.35 น. ทางช่อง 9 เอ็มคอต เอชดี
ข้อมูลการออกอากาศ

| สถานีโทรทัศน์ที่ออกอากาศ | วัน | เวลา | ช่วงระหว่าง |
| --- | --- | --- | --- |
| สถานีวิทยุโทรทัศน์กองทัพบก | พฤหัสบดี | 20:50 – 21:35 น. | 3 มกราคม 2534  –  26 กันยายน 2534 |
| สถานีวิทยุโทรทัศน์กองทัพบก | พฤหัสบดี | 21:50 – 22:35 น. |   3 ตุลาคม 2534  –  2535 |
| สถานีวิทยุโทรทัศน์กองทัพบก | พฤหัสบดี | 22:00 – 23:00 น. |   2536  –  2537 |
| สถานีวิทยุโทรทัศน์กองทัพบก | พฤหัสบดี | 22:00 – 23:30 น. | 2538 – 2547 |
| สถานีวิทยุโทรทัศน์กองทัพบก | พฤหัสบดี |  22:10 – 24:00 น. |  2548, 2550 – 2551 |
| สถานีวิทยุโทรทัศน์กองทัพบก | พฤหัสบดี |  22:10 – 23:30 น. |  2549 |
| สถานีวิทยุโทรทัศน์กองทัพบก | พฤหัสบดี |  22:20 – 00:05 น. |  พ.ศ. 2552 |
| สถานีวิทยุโทรทัศน์กองทัพบก | พฤหัสบดี |  22:25 – 23:30 น. |  2552 – 2553 |
| สถานีวิทยุโทรทัศน์กองทัพบก | พฤหัสบดี |  22:35 – 23:40 น. |  6 มกราคม 2554 – 27 ธันวาคม 2555 |
| สถานีวิทยุโทรทัศน์กองทัพบก | พฤหัสบดี |  22:30 – 23:30 น. |  3 มกราคม – 26 ธันวาคม 2556 |
| สถานีวิทยุโทรทัศน์กองทัพบก | พฤหัสบดี | 22:20 - 23:20 น. |  2 มกราคม 2557 – 12 มีนาคม 2558 |
| ช่องวัน | ศุกร์ | 22:20 - 23:20 น. | 1 พฤษภาคม – 25 กันยายน 2558 |
| ช่องวัน | ศุกร์ |  22:45 – 23:45 น. |  2 ตุลาคม 2558 – 24 มิถุนายน 2559 |
| ช่อง 9 เอ็มคอต เอชดี | พฤหัสบดี | 21:05 น. -  22:00 น. | 7 กรกฎาคม – 11 สิงหาคม 2559 |
| ช่อง 9 เอ็มคอต เอชดี | พฤหัสบดี | 21:25 น. – 22:15 น. | 18 สิงหาคม 2559 – 26 มกราคม 2560 |
| ช่อง 9 เอ็มคอต เอชดี | เสาร์ | 21:40 น. – 22:35 น. | 4 กุมภาพันธ์ – 1 กรกฎาคม 2560 |
| ช่อง 9 เอ็มคอต เอชดี | เสาร์ | 21:00 – 22:00 น. | 8 กรกฎาคม 2560 – 28 ธันวาคม 2562, 1 มกราคม 2565 – ปัจจุบัน |
| ช่อง 9 เอ็มคอต เอชดี | เสาร์ | 22:05 – 23:00 น. | 4 มกราคม 2563 – 25 ธันวาคม 2564 |
พิธีกร

รายการ เจาะใจ มีพิธีกรดำเนินรายการหลายท่าน ตามลำดับการเปลี่ยนแปลง ดังนี้
| พิธีกร | ช่วง> 2542 | ช่วง> 2548 | ช่วง> 2550 | ช่วง> 2552 | ช่วง> ธ.ค.52 | ช่วง> เม.ย.54 | ช่วง> ธ.ค.54 | ช่วง> พ.ค.64 |
| --- | --- | --- | --- | --- | --- | --- | --- | --- |
| ดำรง พุฒตาล  | ✔ | - | - | - | - | - | - | - |
| สัญญา คุณากร | ✔ | ✔ | ✔ | - | ✔ | ✔ | ✔ | ✔ |
| นารากร ติยายน | - | ✔ | - | - | - | - | - | - |
| ปิติ ภิรมย์ภักดี | - | - | ✔ | - | - | - | - | - |
| ณัฐวุฒิ อมรวิวัฒน์ | - | - | - | ✔ | ✔ | ✔ |  |  |
| จอมขวัญ หลาวเพ็ชร์ | - | - | - | ✔ | - | - | - | - |
| พุทธชาด พงศ์สุชาติ | - | - | - | ✔ | - | - | - | - |
| เชษฐวุฒิ วัชรคุณ | - | - | - | ✔ | ✔ | - | - | - |
| สุวิกรม อัมระนันทน์ | - | - | - | - | ✔ | - | - | - |
| วรรณสิงห์ ประเสริฐกุล | - | - | - | - | - | - | ✔ | - |
| เกรียงไกรมาศ พจนสุนทร | - | - | - | - | - | - | ✔ | - |
พิธีกรคู่แรก คือ ดำรง พุฒตาล และ สัญญา คุณากร จนกระทั่งในปี พ.ศ. 2543 ได้มีการเปลี่ยนแปลงพิธีกรฝ่ายหนึ่ง โดยให้สัญญาดำเนินรายการคู่กับ นารากร ติยายน และ พ.ศ. 2548 เปลี่ยนเป็น ปิติ ภิรมย์ภักดี
ในปี พ.ศ. 2550 สัญญาขอลาออกจากรายการนี้ เนื่องจากต้องไปทำรายการ ตาสว่าง ทางช่อง 9 ทำให้ทางรายการต้องเปลี่ยนพิธีกรคู่เป็น จอมขวัญ หลาวเพ็ชร์ และ  ณัฐวุฒิ อมรวิวัฒน์  นอกจากนี้ทางรายการยังได้จัดโครงการช่วยเหลือสังคม ภายใต้แนวคิด "มีส่วนร่วม เพื่อส่วนรวม" โดยเพิ่มช่วงพิเศษ คือ ส่งความสุข  มีพิธีกรเฉพาะช่วงคือ เชษฐวุฒิ วัชรคุณ และ พุทธชาติ พงศ์สุชาติ
ในปี พ.ศ. 2552 มีพิธีกรดำเนินรายการเป็นชายล้วน 4 คน ได้แก่ ณัฐวุฒิ อมรวิวัฒน์, เชษฐวุฒิ วัชรคุณ, สุวิกรม อัมระนันทน์ และ สัญญา คุณากร ซึ่งกลับมาทำหน้าที่ดำเนินรายการนี้ ต่อมาเหลือพิธีกรเพียง 2 คน คือ สัญญา และ ณัฐวุฒิ เนื่องจากเวลาการออกอากาศลดลง
ในปี พ.ศ. 2554 ณัฐวุฒิได้ขอลาออกจากรายการนี้  ทำให้พิธีกรเหลือเพียงสัญญา และเพิ่มพิธีกรอีก 2 คน คือ วรรณสิงห์ ประเสริฐกุล และ เกรียง​ไกรมาศ พจนสุนทร (ดีเจเคนโด้)
ในปี พ.ศ. 2555 รายการเข้าสู่ปีที่ 21 จึงเหลือพิธีกรหลักเพียงคนเดียวคือสัญญา โดยมี วงศ์ทนง ชัยณรงค์สิงห์, ยุทธนา บุญอ้อม, สรกล อดุลยานนท์ และ วรรณสิงห์ ประเสริฐกุล มาเป็นผู้แลกเปลี่ยนมุมมองความคิดในรายการ ส่งผลให้สัญญาซึ่งเป็นพิธีกรหลักของรายการได้รับรางวัลนาฏราชถึง 4 ครั้ง นั่นคือ ครั้งที่ 1, ครั้งที่ 4, ครั้งที่ 5 และครั้งที่ 7
เจาะใจ เรียลิตี้

นอกจากช่วงทอล์คโชว์ ซึ่งเน้นการสัมภาษณ์แขกรับเชิญที่น่าสนใจแล้ว  รายการเจาะใจยังมีช่วง "เจาะใจ เรียลิตี้" ซึ่งจะออกอากาศเป็นฤดูกาล เท่าที่ผ่านมาแล้วมี 4 ฤดูกาลได้แก่
Season#1 When rare meet real : เป็นโปรเจกต์เรียลิตี้ที่ให้ดาราและคนดังได้สัมผัสประสบการณ์ชีวิตที่พวกเขาไม่มีวันได้สัมผัส
Season#2 Lays Vote รวมพลังปันความสุข : โปรเจกต์เรียลิตี้คู่หูดารา 5 คู่ กับ ภารกิจท้าทายที่ทุกคนต้องทำให้สำเร็จเพื่อ หาทุนให้กับ 5 มูลนิธิการกุศล
Season#3 Flowers in Asia : โปรเจกต์เรียลิตี้ดาราระดับนางเอก 4 คน กับ ชีวิตที่ไม่คุ้นเคยในดินแดนเอเซีย อันได้แก่ เนปาล จีน ญี่ปุ่น และ เวียดนาม
Season#4 รวมพลังสร้างโรงเรียนถวายพ่อ : โปรเจกต์หาทุนเพื่อการซื้ออุปกรณ์การศึกษาทางไกลผ่านดาวเทียม โดย 10 ดาราคนดัง เป้าหมายคือ จำนวนเงิน 60 ล้านบาท
เจาะใจ 20 ปี

เดือนกุมภาพันธ์ พ.ศ. 2553 ทางรายการได้จัดแคมเปญพิเศษเนื่องในโอกาสครบรอบ 20 ปีของรายการ โดยเริ่มจากแคมเปญ "เจาะใจ For Fan" เป็นการจัดทำเทปพิเศษคัดสรรเรื่องราวของบุคคลอันเป็นที่สุดในรอบ 20 ปี จาก 1,000 กว่าเทปที่เคยออกอากาศ กลับมาสร้างความประทับใจอีกครั้ง โดยเชิญที่สุดของแขกรับเชิญในคราวนั้นกลับมาร่วมรายการอีกครั้งหนึ่ง   และกลางปี ทางรายการมีการคัดเลือก 10 บุคคลสำคัญ ซึ่งเป็นบุคคลผู้มีแนวคิดการดำเนินชีวิตที่มีคุณค่าต่อสังคม และได้รับการคัดเลือกโดยสถาบันสื่อมวลชน มาพูดคุยในรายการอีกด้วย
รางวัล

รางวัลเมขลา ปี 2535 ประเภทรายการสนทนาบันเทิงดีเด่น
รางวัลโทรทัศน์ทองคำ ปี 2535 ประเภทรายการปกิณกะดีเด่น
รางวัลเมขลา ปี 2537 ประเภทรายการบันเทิงส่งเสริมสังคมไทยดีเด่น
รางวัลโทรทัศน์ทองคำ ปี 2539 ประเภทปกิณกะบันเทิงดีเด่น
รางวัลเมขลา ปี 2541 ประเภทรายการบันเทิงสะท้อนสังคมดีเด่น
รางวัลโทรทัศน์ทองคำ ปี 2541 ประเภทรายการปกิณกะบันเทิงดีเด่น
รางวัลโทรทัศน์ทองคำ ปี 2541  ประเภททีมผู้ดำเนินรายการดีเด่น
รางวัลสตาร์เอนเตอร์เทนเมนต์อวอร์ดส ครั้งที่ 4 ปี 2548 ประเภทรายการวาไรตี้ยอดเยี่ยม
รางวัลนาฏราช ครั้งที่ 3 ปี 2554 ประเภทรายการทอล์คโชว์ยอดเยี่ยม
รางวัลนาฏราช ครั้งที่ 4 ปี 2555 ประเภทรายการทอล์คโชว์ยอดเยี่ยม
รางวัลนาฏราช ครั้งที่ 5  ปี 2556 ประเภทรายการทอล์กโชว์ยอดเยี่ยม
รางวัลนาฏราช ครั้งที่ 6 ปี 2557 ประเภทรายการทอล์กโชว์ยอดเยี่ยม
รางวัลนาฏราช ครั้งที่ 7 ปี 2558 ประเภทรายการทอล์กโชว์ยอดเยี่ยม
รางวัลนาฏราช ครั้งที่ 9 ปี 2560 ประเภทรายการทอล์กโชว์ยอดเยี่ยม
รางวัลนาฏราช ครั้งที่ 9 ปี 2560 ประเภทพิธีกรยอดเยี่ยม
แหล่งข้อมูลอื่น

เว็บไซต์อย่างเป็นทางการ เก็บถาวร 2017-06-22 ที่ เวย์แบ็กแมชชีน
แผ่นดินไหวและคลื่นสึนามิในโอกูชิริ พ.ศ. 2536

| --- | --- |
ความเสียหายจากคลื่นสึนามิในอ่าวอาโอเนะ


เวลาสากลเชิงพิกัด: 1993-07-12 13:17:11
รหัสเหตุการณ์ ISC: 219326
USGS-ANSS: ComCat
วันที่ท้องถิ่น: 12 กรกฎาคม ค.ศ. 1993
เวลาท้องถิ่น: 22:17
ขนาด: 7.7 Mw
ความลึก: 16.7 กิโลเมตร
ศูนย์กลาง: 42°51′04″N 139°11′49″E﻿ / ﻿42.851°N 139.197°E﻿ / 42.851; 139.197
พื้นที่ที่ได้รับผลกระทบ: ญี่ปุ่น จังหวัดฮกไกโด ชายฝั่งตะวันออกของรัสเซีย แนวชายฝั่งเกาหลีที่ติดกับทะเลญี่ปุ่น
ระดับความรุนแรงที่รู้สึกได้: VIII (อย่างรุนแรง)
สึนามิ: สูงสุด 32 เมตร
ผู้ประสบภัย: เสียชีวิต 201 - 230 คน
ความเสียหายจากสึนามิจากทางตอนใต้ของอ่าวอาโอเนะ
ภาพเคลื่อนไหวสึนามิพัดเข้าชายฝั่งของเกาะโอกูชิริ
แผ่นดินไหวและคลื่นสึนามิในโอกูชิริ พ.ศ. 2536  (ญี่ปุ่น: 北海道南西沖地震; โรมาจิ: Hokkaidō Nansei Oki Jishin) หรือแผ่นดินไหวโอกูชิริ เกิดขึ้นในทะเลญี่ปุ่นใกล้กับจังหวัดฮกไกโดเมื่อเวลา 13:17 น.  เมื่อวันที่ 12 กรกฎาคม ปี 1993 มีขนาด 7.7 มีความรุนแรงสูงสุด 6 (ชินโดะ)  และ  VIII (รุนแรง) (มาตราเมร์กัลลี) แผ่นดินไหวได้ทำให้เกิดคลื่นสึนามิขนาดใหญ่พัดถล่มตามแนวชายฝั่งตะวันตกของจังหวัดฮกไกโดและทางตะวันออกเฉียงใต้ของประเทศรัสเซีย แผ่นดินไหวและคลื่นสึนามิส่งผลให้มีผู้เสียชีวิต 230 ราย ซึ่งผู้เสียชีวิตกว่า 165 ราย เสียชีวิตบนเกาะโอกูชิริเนื่องจากได้รับผลกระทบอย่างรุนแรง
เปลือกโลก

ด้านตะวันตกเฉียงเหนือของเกาะฮนชูซึ่งเป็นพื้นที่เปลือกโลกภาคพื้นสมุทรที่เกิดจากแอ่งโค้งด้านหลัง ซึ่งเป็นแนวบรรจบกันของแผ่นแปซิฟิกและแผ่นโอค็อตสค์
ภูมิภาคนี้เป็นพื้นที่เกิดแผ่นดินไหวขนาดใหญ่หลายครั้ง เช่น แผ่นดินไหวในจังหวัดนีงาตะ พ.ศ. 2507 และ แผ่นดินไหวและคลื่นสึนามิในทะเลญี่ปุ่น พ.ศ. 2526 กลไกลดังกล่าวมีรอยเลื่อนแบบย้อนกลับ
ความเสียหาย

แรงสั่นสะเทือนก่อให้เกิดความรุนแรงในระดับ 6 (มาตราชินโดะ) VIII (มาตราเมร์กัลลี) คลื่นสึนามิได้พัดเข้าเกาะโอกูชิริ ประมาณ 2 - 7 นาที หลังจากแผ่นดินไหว คำเตือนสึนามิได้รับการแจ้งเตือนโดยกรมอุตุนิยมวิทยาญี่ปุ่นหลังแผ่นดินไหว 5 นาที แผ่นดินไหวทำให้เกิดไฟไหม้ในเมืองโอกูชิริซึ่งทำให้เกิดความเสียหายจำนวนมาก คาดว่าสึนามิก่อให้เกิดความเสียหายประมาณ 600 ล้านดอลลาร์
| พื้นที่ | เสียชีวิต | สูญหาย | บาดเจ็บสาหัส | อาคารเสียหายรุนแรง | อาคารเสียหายปานกลาง | อาคารเสียหายเล็กน้อย |
| --- | --- | --- | --- | --- | --- | --- |
| เมืองโอกูชิริ | 175 | 27 | 48 | 426 | 55 | 345 |
| อื่น ๆ | 26 | 2 | 18 | 164 | 292 | 3119 |
| ทั้งหมด | 201 | 29 | 66 | 590 | 347 | 3464 |
ลักษณะ > แผ่นดินไหว

แผ่นดินไหวได้เกิดแรงสั่งสะเทือนสองครั้งครั้งแรกใช้เวลา 20 วินาทีในขณะที่ครั้งที่สองใช้เวลา 35 วินาที  รอยเลื่อนมีความยาวประมาณ 150 กิโลเมตร แผ่นดินไหวทำให้เกาะโอกูชิริจมลง 5–80 ซม.
| ความรุนแรงของแผ่นดินไหว | จังหวัด | สถานี |
| --- | --- | --- |
| 6 | ฮกไกโด | โอกูชิริ |
| 5 | ฮกไกโด | เอซาชิ , โอตารุ |
| 5 | อาโอโมริ | ฟูกาอูระ |
| 4 | ฮกไกโด | ฮาโกดาเตะ・มูโรราอิ・โทมาโกไม |
| 4 | อาโอโมริ | สถานีอาโอโมริ・มุตสึ |
| 3 | อาโอโมริ | สถานีซัปโปโระ・อิวามิซาวะ・โอบิฮิโระ |
| 3 | อาโอโมริ | ฮาจิโนเฮะ |
3: อากิตะ
ลักษณะ > สึนามิ

สึนามิได้พัดทำลายพื้นที่ส่วนใหญ่ของเกาะโอกูชิริซึ่งมีคลื่นสูง 32 เมตร ในทางตะวันออกของเกาะ สึนามิได้พัดกระจายไปทั่วทะเลญี่ปุ่นในจังหวัดอากิตะคลื่นสึนามิสูง 3.5 เมตร ทางตะวันออกของรัสเซียสูง 4 เมตร และชายฝั่งเกาหลีใต้สูง  2.6 เมตร
ในอุ้งมือเหล็ก

| With Folded Hands   |
| --- | --- |
Astounding Science Fiction cover by William Timmins
ผู้ประพันธ์: Jack Williamson
ประเทศ: United States
ภาษา: English
ชุด: Humanoids series
ประเภท: Science fiction novel
สำนักพิมพ์: Fantasy Press
วันที่พิมพ์: 1947
ชนิดสื่อ: Print
เรื่องถัดไป: The Humanoids 
ในอุ้งมือเหล็ก/ในอุ้งมือคน
ข้อมูลเบื้องต้น

ประเภทหนังสือ: นวนิยาย
จากเรื่อง: With Folded Hands/The Humanoid
ประพันธ์โดย: แจ็ค วิลเลี่ยมสัน
ผู้แปลและเรียบเรียง: ชุตินันท์
ตีพิมพ์: ครั้งที่ 1 พ.ศ. 2530 สำนักพิมพ์สมิต
ดูเพิ่ม

รายชื่อนิยายวิทยาศาสตร์
รายชื่อนิยายวิทยาศาสตร์ไทย
เอฟเอ็มเอ ไอเอ 58 ปูคารา

ไอเอ 58 ปูคารา   (FMA IA 58 Pucará)  เป็นเครื่องบินที่บินขึ้นในระยะสั้น มีลักษณะคล้ายกับเครื่องโอวี-10 บรองโก เครื่องต้นแบบปูคารา บินครั้งแรกเมื่อวันที่ 20 สิงหาคม ค.ศ.  1969 เริ่มประจำการในกองทัพอากาศอาร์เจนตินา ในปีค.ศ.   1975 ซึ่งมีประมาณ 100 เครื่อง
ปูคาราเป็นแผนตามความต้องการของกองทัพอาร์เจนตินาที่ต้องการเครื่องบินสำหรับต่อสู่สงครามกองโจรที่ใช้งานได้กว้างขวาง สามารถวิ่งขึ้นจากสนามหญ้าได้และบำรุงรักษาได้ง่าย
รายละเอียด ไอเอ 58 ปูคารา

ผู้สร้าง:เอฟเอ็มเอ (FMA:Area de material Cordoba) (อาร์เจนตินา)
ประเภท: โจมตีขนาดเบา ปราบผู้ก่อการร้าย 2 ที่นั่งเรียงกัน
เครื่องยนต์:เทอร์โบใบพัด เทอร์โบเมคา แอสตาซู 16 จี กำลังเครื่องละ 1,022 แรงม้าสถิต 2 เครื่อง
กางปีก:14.5 เมตร
ยาว:14.25 เมตร
สูง:5.36 เมตร
พื้นที่ปีก:30.30 ตารางเมตร
น้ำหนักเปล่า: 4,037 กิโลกรัม
น้ำหนักวิ่งขึ้นสูงสุด: 6,800 กิโลกรัม
อัตราเร็วขึ้นสูงสุด 750 กิโลเมตร/ชั่วโมง
อัตราเร็วขั้นสูง: 500 กิโลเมตร/ชั่วโมง ที่ระยะสูง 3,000 เมตร
อัตราเร็วเดินทางขั้นสูง 485 กิโลเมตร/ชั่วโมง
อัตราเร็วเดินทางประหยัด 430 กิโลเมตร/ชั่วโมง
อัตราไต่สูงสุด 1,080 เมตร/นาที
เพดานบินใช้งาน 8,280 เมตร
พิสัยบินไกลสุด:  4,647 กิโลเมตร
อาวุธ :ปืนใหญ่อากาศฮิสปาโน ขนาด 20 มม. 2 กระบอก และ ปืนกลอากาศบราวน์นิ่ง ขนาด 7.62 มม. 4 กระบอก
สามารถบรรทุกอาวุธใต้ลำตัว 1 ตำบล และ ใต้ปีก 2 ตำบล
รวม น้ำหนักที่บรรทุก 1,620 กิโลกรัม
ใบกำกับภาษีเต็มรูป

ใบกำกับภาษีเต็มรูป คือ เอกสารหลักฐานสำคัญ ซึ่งผู้ประกอบการจดทะเบียนภาษีมูลค่าเพิ่มโดยทั่วไป มีหน้าที่ต้องออกให้แก่ผู้ซื้อสินค้าหรือบริการ ซึ่งใบกำกับภาษีเต็มรูปจะต้องมีรายการอย่างน้อยดังต่อไปนี้ (มาตรา 86/4)
คำว่า "ใบกำกับภาษี"
เลขประจำตัวผู้เสียภาษีอากรของผู้ขายสินค้าหรือให้บริการ
ชื่อ ที่อยู่ ของผู้ขายสินค้าหรือให้บริการ
ชื่อ ที่อยู่ ของผู้ซื้อสินค้าหรือรับบริการ
หมายเลขลำดับของใบกำกับภาษีและหมายเลขลำดับของเล่ม (ถ้ามี)
วัน เดือน ปี ที่ออกใบกำกับภาษี
ชื่อ ชนิด ประเภท ปริมาณและมูลค่าของสินค้าหรือของบริการ
จำนวนภาษีมูลค่าเพิ่มที่คำนวณจากมูลค่าของสินค้าหรือของบริการ โดยให้แยกออกจากมูลค่าของสินค้าหรือของบริการให้ชัดแจ้ง
โดยปกติแล้วผู้ซื้อสินค้าทั่วไปไม่มีความจำเป็นจะต้องใช้ใบกำกับภาษีเต็มรูปแบบเว้นแต่
เพื่อเป็นหลักฐานในการเบิกค่าสินค้าหรือบริการนั้นกับหน่วยงานต้นสังกัด
เพื่อเป็นหลักฐานยืนยันการซื้อขายสินค้าและความเป็นเจ้าของสินค้า กรณีสินค้ามีมูลค่าสูงหรือมีบริการหลังการขาย เช่น คอมพิวเตอร์
กรณีซื้อสินค้าและบริการเพื่อการค้า อาจนำหลักฐานนี้ไปใช้ในการขอรับภาษีมูลค่าเพิ่มคืน หากเข้าตามหลักเกณฑ์ที่กำหนด
ดูเพิ่ม

ใบกำกับภาษี
แหล่งข้อมูลอื่น

กรมสรรพากร
แหล่งแร่ดีบุกในประเทศไทย

แหล่งดีบุกในประเทศไทย
ประเทศไทยมีประวัติศาสตร์การทำเหมืองแร่ดีบุกมาช้านานตั้งแต่สมัยอยุธยา สมเด็จพระรามาธิบดีที่ 2 ได้มีการทำสัญญากับโปรตุเกสตั้งห้างรับซื้อแร่ทองคำ 
ดีบุกและรัตนชาติ ที่ได้กรุงศรีอยุธยา ปัตตานีและนครศรีธรรมราช นับเป็นการส่งออกแร่ดีบุกครั้งแรกที่มีการบันทึกในประวัติศาสตร์ จากนั้นมีการพัฒนาเทคโนโลยีในการทำเหมืองมากมาย เช่น การเริ่มใช้เรือขุดเพื่อทำเหมืองดีบุกในทะเลในปี ค.ศ. 1907 แหล่งแร่ดีบุกที่สำคัญจะอยู่ทางภาคใต้ของประเทศ อีกทั้งยังมีประเทศพม่า มาเลเซีย และอินโดนีเซียซึ่งมีปริมาณแร่ดีบุกอยู่สูง กลายเป็นแหล่งดีบุกที่สำคัญของโลกเรียกว่า The Southeast Asian Tin Belt ผลิตดีบุกประมาณ 50% ของโลก[ต้องการอ้างอิง]
ประเทศไทยเคยเป็นแหล่งผลิตดีบุกที่สำคัญของโลก แต่ประสบปัญหาการผลิตดีบุกจากประเทศจีนออกมาล้นตลาดทำให้ราคาดีบุกตกลงอย่างรวดเร็ว และเนื่องจากมีเทคโนโลยีใหม่ๆเข้ามา เช่น การผลิตพลาสติก
ทำให้กระป๋องดีบุกลดปริมาณการใช้ลงไป การทำเหมืองดีบุกจึงซบเซาลงแต่ในประเทศไทย โดยเฉพาะภาคใต้ของประเทศยังมีแหล่งศักยภาพทางแร่ดีบุกอีกมากเพียงแต่รอให้ราคาดีบุกขึ้นเพื่อความคุ้มค่าแก่การลงทุนจะสามารถเปิดเหมืองได้อีก
การแบ่งประเภทของแหล่งแร่

แหล่งแร่ดีบุก (วุลแฟรม) ในประเทศไทยมีความสัมพันธ์กับหินไบโอไทต์แกรนิตที่แทรกดันตัวอยู่ในแนวหินแกรนิตตอนกลาง และแนวหินแกรนิตทางตะวันตกของประเทศ ซึ่งเป็น S-Type granite ซึ่งแหล่งแร่ดีบุกสามารถแบ่งออกได้เป็น 2 ประเภทใหญ่ ๆ คือ แหล่งแร่ปฐมภูมิ และ แหล่งแร่ทุติยภูมิ[ต้องการอ้างอิง]
เอฟเอไอคัพ

| --- | --- |
ผู้จัด: สมาคมฟุตบอลไอร์แลนด์
ก่อตั้ง: 1921–22
ภูมิภาค:  ไอร์แลนด์
จำนวนทีม: 40
ผ่านเข้าไปเล่นใน: ยูฟ่ายูโรปาลีก
ถ้วยในประเทศ: เพรสซิเดนท์คัพ
ทีมชนะเลิศปัจจุบัน: แชมร็อกโรเวอส์ (25 สมัย)
ทีมที่ประสบความสำเร็จที่สุด: แชมร็อกโรเวอส์ (25 สมัย)
เว็บไซต์: เอฟเอไอคัพ
 เอฟเอไอคัพ ฤดูกาล 2019
ซีเนียร์แชลเลนจ์คัพของสมาคมฟุตบอลไอร์แลนด์ (เอฟเอไอคัพ) หรือชื่อตามผู้สนับสนุน เอ็กซ์ตราดอตไออี เอฟเอไอคัพ เป็นการแข่งขันฟุตบอลถ้วยแบบแพ้คัดออกซึ่งจัดขึ้นทุกปี โดยเปิดโอกาสให้สโมสรในไอร์แลนด์ และสโมสรฟุตบอลเดร์รีซิตีในไอร์แลนด์เหนือ เข้าร่วมแข่งขัน ฟุตบอลถ้วยนี้อยู่ภายใต้การดูแลของสมาคมฟุตบอลไอร์แลนด์ ปัจจุบันมี เอ็กซ์ตราดอตไออี เป็นผู้สนับสนุน
ในช่วง ค.ศ. 1923–1936 ฟุตบอลถ้วยนี้เคยรู้จักกันในชื่อ ฟรีสเตดคัพ สโมสรที่ชนะเลิศถ้วยนี้มากที่สุดคือ แชมร็อกโรเวอส์ ซึ่งชนะเลิศ 25 สมัย ส่วนทีมชนะเลิศในปัจจุบัน ก็คือ แชมร็อกโรเวอส์ เช่นกัน
แหล่งข้อมูลอื่น

Ireland - List of Cup Finals
Ireland - FAI Cup 1921/22-1993/94
FAI announce 1st digital sponsor with the extra.ie FAI cup
"'You can't lose, you'll make the league look bad'", RTÉ Sport, 13 May 2020.
| ด ค กฟุตบอลคัพแห่งชาติของทวีปยุโรป (ยูฟ่า) |
| --- | --- |
ปัจจุบัน:  กรีซ  คอซอวอ  คาซัคสถาน  โครเอเชีย  จอร์เจีย  เช็กเกีย  ซานมารีโน  เซอร์เบีย  ไซปรัส  เดนมาร์ก  ตุรกี  นอร์ทมาซิโดเนีย  นอร์เทิร์นไอร์แลนด์  นอร์เวย์  บอสเนียและเฮอร์เซโกวีนา  บัลแกเรีย  เบลเยียม  เบลารุส  โปรตุเกส  โปแลนด์  ฝรั่งเศส  ฟินแลนด์  มอลโดวา  มอลตา  มอนเตเนโกร  เนเธอร์แลนด์  ยิบรอลตาร์  ยูเครน  เยอรมนี  รัสเซีย  โรมาเนีย  ลักเซมเบิร์ก  ลัตเวีย  ลีชเทินชไตน์  ลิทัวเนีย  เวลส์  สกอตแลนด์  สเปน  สโลวาเกีย  สโลวีเนีย  สวิตเซอร์แลนด์  สวีเดน  หมู่เกาะแฟโร  ออสเตรีย  อังกฤษ  อันดอร์รา  อาเซอร์ไบจาน  อาร์มีเนีย  อิตาลี  อิสราเอล  เอสโตเนีย  แอลเบเนีย  ไอซ์แลนด์  ไอร์แลนด์  ฮังการี 
อดีต:  เชโกสโลวาเกีย  เซอร์เบียและมอนเตเนโกร  เยอรมนีตะวันออก  ยูโกสลาเวีย  สหภาพโซเวียต 
ไม่รับรอง:  นครรัฐวาติกัน
ไทยเชื้อสายจาม

ชาวไทยเชื้อสายจาม เป็นชื่อเรียกกลุ่มชาติพันธุ์กลุ่มหนึ่งในตระกูลมาลาโย-โพลินีเชียนหรือชนชาติมลายู อาณาจักรจามอยู่ระหว่าง ญวนกับเขมร ส่วนใหญ่นับถือ ศาสนาอิสลามเรียกกันว่าแขกจาม มีภาษาพูดที่สื่อสารกันคือ ภาษามลายู เป็นกลุ่มภาษาออสโตรนีเชียน เข้ามาในประเทศไทยด้วยสาเหตุต่าง ๆ ในช่วงหลังจากเสียกรุงวิชัย เมืองหลวงของจามปาให้แก่เวียดนาม  คือ
ชาวจามกลุ่มแรก มีหลักฐานปรากฏช่วงตอนต้นกรุงศรีอยุธยา ในปี พ.ศ. 1991 จากการอพยพมาจากตอนเหนือของลาวและเวียดนาม หรือ อาจจะมาจากเกาะบอร์เนียว เข้าอยู่เมืองชุมพร ก่อนปี พ.ศ. 1997 ในแผ่นดินสมเด็จพระบรมไตรโลกนาถ ชาวจาม เป็นทหารชั้นดี ราชสำนักอยุธยาใช้ในการรบ การเดินเรือ และการค้าทางน้ำทางทะเล หรือการขยายพระราชอาณาเขตของอาณาจักรอยุธยาลงทางใต้ ชาวจามเข้าตีเมืองชุมพร จากราชอาณาจักรนครศรีธรรมราชได้ จึงได้ปกครองดินแดนแทบนี้ เมืองชุมพร และเมืองไชยา ([คอคอดกระ]) (ปัจจุบันเป็นหนึ่งในพื้นที่ของจังหวัดสุราษฎร์ธานี) และกวาดต้อนชาวเมืองพงสาลี และชาวเมืองแถง (เดียนเบียนฟู) เป็นพลเมือง ประกอบอาชีพเกษตรกรรม และเป็นเมืองท่าค้าขายสำคัญตั้งแต่นั้นมา
ในช่วงรัชกาลที่3 ระหว่าง พ.ศ. 2376-2390 (โดยอ้างอิงศักราชมาจากช่วงเวลาที่ไทยทำสงครามกับเวียดนาม)ชาวจามหรือแขกจามที่นับถือศาสนาอิสลามได้ถูกกวาดต้อนออกมาจากกัมพูชา(ขณะนั้นเป็นดินแดนประเทศราชของสยาม) เข้ามาในสยาม ในสมัยพระบาทสมเด็จพระนั่งเกล้าเจ้าอยู่หัว (รัชกาลที่3) ช่วงที่ญวนทำสงครามกับเขมร เข้ามาอยู่ครั้งแรกที่ ตำบลน้ำเชี่ยว แห่งเดียว
ในช่วงรัชกาลที่5  ได้อพยพหนีการบีบบังคับทางด้านศาสนาและการปกครองของฝรั่งเศสที่ยึดเมืองเขมรในขณะนั้น  ในสมัยต้นพระบาทสมเด็จพระจุลจอมเกล้าเจ้าอยู่หัว (รัชกาลที่5) เรียกตัวเองว่า แขกจาม หรือ จามปา แขกจามกลุ่มนี้เดินทางด้วยเรือมาเป็นกลุ่ม  ต่อมาแยกไปตั้งถิ่นฐานเป็นสามแห่ง
กลุ่มที่หนึ่ง เดินทางลัดเลาะชายฝั่งจนถึงบริเวณปากอ่าวลำคลองท่าตะเภาและปากอ่าวคลองน้ำเชี่ยว แยกเข้าสู่คลองน้ำเชี่ยว ได้แก่ชาวไทยมุสลิม ตำบลน้ำเชี่ยว อำเภอแหลมงอบ จังหวัดตราดในปัจจุบัน
กลุ่มที่สอง เดินทางไปจนถึงปากน้ำและขึ้นสู่แผ่นดินที่จังหวัดระยอง
กลุ่มที่สาม ล่องเรือไปถึงกรุงเทพฯ กลุ่มนี้  รัชกาลที่ 5 ทรงทราบ โปรดให้จัดที่พระราชทานให้อยู่ที่บ้านครัวโดยรวมกับชาวจามที่มีอยู่แล้ว เรียกว่า กลุ่มบ้านครัว หรือ แขกบ้านครัว ในปัจจุบันนี้ โดยมีชุมชนเป็นหลักเป็นแหล่งอยู่ที่ชุมชนบ้านครัว เขตราชเทวี กรุงเทพมหานคร
ชาวมุสลิมที่เข้ามาตามลำคลองน้ำเชี่ยว ได้มาตั้งบ้านเรือนอยู่บริเวณป่าชายเลน ซึ่งมีชาวไทยอาศัยอยู่ก่อนแล้ว ได้สร้างบ้านเรือนขึ้นง่าย ๆ เมื่อสร้างที่พักแล้วได้ร่วมกันสร้างสุเหร่าเพื่อใช้ประกอบพิธีทางศาสนา โดยใช้ไม้โกงกาง  มาปักเป็นเขต 4 ต้น  หลังคามุงด้วยใบปรงนำมาสานเป็นตับเหมือนตับจาก  มุงกันแดดกันฝน ต่อมาเมื่อตั้งหลักแหล่งแน่นอนแล้วได้ต่อเติมสุเหร่าให้มีสภาพดีขึ้นจนถึงปัจจุบัน โดยมิได้เคลื่อนย้ายจากที่ตั้งเดิมแต่อย่างใด ส่วนมุสลิมที่บ้านเนินตาแมว บ้านปลายคลอง อำเภอเมือง จังหวัดตราด นั้น  เป็นมุสลิมที่เกิดจากการแต่งงานกับคนไทยและได้มีการย้ายข้ามศาสนากลายเป็นกลุ่มมุสลิมที่ใหญ่ขึ้น
ชาวไทยเชื้อสายจามที่มีชื่อเสียงและเป็นแม่ทัพเรือ

หลวงปรีชาชาญสมุทร (ซอ โสตะจินดา) - อดีตผู้บังคับการเรือรบหลวงมกุฎราชกุมาร
พระพลสิทธิ์ธวาณัฐ (แอ ไอศะนาวิน) - ต้นตระกูลไอศะนาวิน
หลวงสาครยุทธวิชัย (หมัด หัสตานนท์) - ต้นตระกูลหัสตานนท์
หลวงสมบูรณ์ยุทธวิชา
แหล่งข้อมูลอื่น

รายการแสงเดือนเสี้ยว ตอน มุสลิมไทยเชื้อสาย เขมร กองอาสาจาม บ้านครัว
| ด ค กกลุ่มชาติพันธุ์ในประเทศไทย แยกตามตระกูลภาษา |
| --- | --- |
ออสโตรเอเชียติก:  กะซอง  กะเลิง  กันซิว  กินตัก  กูย (ส่วย)  ขมุ  เขมร  ชอง  ซะโอจ  ซำเร (สำเหร่)  โซ่ (ทะวึง)  ญวน (เวียดนาม)  ญัฮกุร (ชาวบน)  บรู  ปรัย  ปลัง  ปะหล่อง (ดาระอั้ง)  พะล็อก  มลาบรี (ผีตองเหลือง)  ม็อก  มอญ (รามัญ)  มัล  มานิ  เยอ  ลเวือะ  ละเม็ด  ลัวะ  โส้ 
ขร้า-ไท:  กาว  กุลา  เขิน  คำตี้  ซัมซัม  ญ้อ  ไทดำ (ไทโซ่ง)  ไทยใต้  ไทยเบิ้ง  ไทยสยาม  ไทยอีสาน  ไทหย่า  ไทเหนือ  ไทใหญ่ (เงี้ยว)  ผู้ไท  พวน  ยวน  ยอง  ยั้ง  โย้ย  ลาว เขมรลาวเดิม  ลาวกา  ลาวจิ่ว  ลาวเวียง  ลาวครั่ง  ลาวตี้  ลาวแง้ว  ลาวหล่ม  ลื้อ  แสก 
จีน-ทิเบต:  กระแซ  ก่อ (อึมปี้)  กฺ๋อง  กะชีน  กะยัน (กะเหรี่ยงคอยาว)  กะเหรี่ยง สะกอ  โป  กะยา  จีน กวางตุ้ง  แคะ  แต้จิ๋ว  เปอรานากัน  ไหหลำ  ฮกเกี้ยน  ฮ่อ  ทวาย  บีซู  ปะโอ  ผู้น้อย  พม่า  ลาหู่ (มูเซอ)  ลีซู (ลีซอ)  อ่าข่า (อีก้อ)  อาเค๊อะ 
ออสโตรนีเซียน:  จาม  ชวา  ฟิลิปปินส์  มลายู  มอแกน  มอแกลน  มักกะสัน  อูรักลาโวยจ 
ม้ง-เมี่ยน:  ม้ง (แม้ว)  อิ้วเมี่ยน (เย้า) 
อื่น ๆ:  เกาหลี  ญี่ปุ่น  เนปาล  ปากีสถาน  เปอร์เซีย  โปรตุเกส  ฝรั่ง  โรฮีนจา  ยิว  ออสเตรเลีย  อาหรับ  อินเดีย
ไมบาระ

| ไมบาระ 米原市 |
| --- | --- |
นคร
ชิงกันเซ็งวิ่งผ่านภูเขาอิบูกิก่อนถึงสถานีไมบาระ
   ธง ตรา
ที่ตั้งของไมบาระในจังหวัดชิงะ
ไมบาระที่ตั้งในประเทศญี่ปุ่น
พิกัด: 35°19′N 136°17′E﻿ / ﻿35.317°N 136.283°E﻿ / 35.317; 136.283
ประเทศ: ญี่ปุ่น
ภูมิภาค: คันไซ
จังหวัด: ชิงะ
การปกครอง
 • นายกเทศมนตรี: มิจิโอะ ฮิราโอะ
พื้นที่
 • ทั้งหมด: 250.46 ตร.กม. (96.70 ตร.ไมล์)
ประชากร (1 ตุลาคม 2016)
 • ทั้งหมด: 38,473 คน
 • ความหนาแน่น: 150 คน/ตร.กม. (400 คน/ตร.ไมล์)
เขตเวลา: UTC+09:00 (JST)
ที่ตั้งศาลาว่าการ: 3-3 Shimotara, Maibara-shi, Shiga-ken 521-8501
เว็บไซต์: www.city.maibara.lg.jp
ไมบาระ (ญี่ปุ่น: 米原市; โรมาจิ: Maibara-shi) เป็นนครในจังหวัดชิงะ ประเทศญี่ปุ่น มีขนาดพื้นที่ทั้งสิ้น 223.1 ตารางกิโลเมตร ในปี 2016 มีจำนวนประชากร 38,473 คน
ไมบาระจัดตั้งขึ้นเป็นเทศบาลนครเมื่อวันที่ 14 กุมภาพันธ์ ค.ศ. 2005 จากการควบรวมกันระหว่างเมืองไมฮาระ เมืองซันโต และเมืองอิบูกิจากอำเภอซากาตะเข้าด้วยกัน และต่อมาในวันที่ 1 ตุลาคมปีเดียวกัน เมืองโอมิก็ยุบรวมเข้ากับนครไมบาระด้วย โดยชื่อใหม่ตั้งตามชื่อของสถานีรถไฟไมบาระ ซึ่งเป็นสถานีรถไฟชิงกันเซ็งสายโทไกโด
แหล่งข้อมูลอื่น

เว็บไซต์ทางการ
| ด ค ก จังหวัดชิงะ |
| --- | --- | --- |
โอตสึ (เมืองหลวง)
| นครศูนย์กลาง |  โอตสึ  |  |
| นคร |  คูซัตสึ  โคกะ  โคนัง  ทากาชิมะ  นางาฮามะ  โมริยามะ  ไมบาระ  ยาซุ  ริตโต  โอมิฮาจิมัง  ฮิโกเนะ  ฮิงาชิโอมิ  |  |
| เมืองและหมู่บ้าน แบ่งตามอำเภอ |  อำเภอเอจิ ไอโช  อำเภอกาโม ฮิโนะ  รีวโอ  อำเภออินูกามิ โคระ  ทางะ  โทโยซาโตะ  |  |
โฟร์ซีซันส์

โฟร์ซีซันส์ อาจหมายถึง
โรงแรมโฟร์ซีซันส์ ธุรกิจโรงแรมในระดับหรูหรา
โฟร์ซีซันส์เซนเตอร์ โรงอุปรากร ในประเทศแคนาดา
โฟร์ซีซันส์อารีนา สนามกีฬาในรัฐมอนตานา สหรัฐอเมริกา
ใบกระวาน

ระวังสับสนกับ กระวาน
พืชที่ให้ใบกระวาน (Laurus nobilis)
ใบกระวานอินเดีย (Cinnamomum tamala)
ใบกระวาน เป็นเครื่องเทศที่ได้จากพืชหลายชนิด ส่วนใหญ่อยู่ในวงศ์อบเชย (Lauraceae) หรือวงศ์ชมพู่ (Myrtaceae) ใบกระวานไม่ใช่ใบจากต้นกระวาน แต่ส่วนใหญ่ได้มาจากพืชที่มีชื่อวิทยาศาสตร์ว่า Laurus nobilis ซึ่งเป็นไม้ยืนต้นขนาดกลาง ใบเป็นใบเดี่ยวรูปหอกถึงรูปไข่ เรียงสลับกัน ดอกออกเป็นช่อที่ปลายกิ่งหรือตามซอกใบ ดอกย่อยมีขนาดเล็กสีเหลือง ผลขนาดเล็กสีดำ ภายในมี 1 เมล็ด
วิธีการเก็บเกี่ยว

ใบกระวานที่ใช้เป็นเครื่องเทศ จะเก็บใบเมื่อพืชมีอายุตั้งแต่ 2 ปีขึ้นไป โดยนิยมเก็บในช่วงฤดูใบไม้ร่วง ผึ่งให้แห้งในที่ร่ม ใบกระวานที่มีคุณภาพดีต้องไม่มีก้านใบติดมาด้วย แผ่นใบต้องมีสีเขียวอ่อน ให้กลิ่นเหมือนกระวาน
การนำไปใช้

ใบกระวานมักใช้แต่งกลิ่นในอาหารต่างๆ เช่น แกงมัสมั่น, ข้าวหมกไก่ เป็นต้น ในใบกระวานอุดมไปด้วยวิตามินเอ, วิตามินซีและกรดโฟลิก มีสรรพคุณแก้ปวด, แก้ไข้, แก้ท้องอืด และรักษาโรคทางระบบทางเดินหายใจ เมื่อนำใบกระวานมากลั่นด้วยไอน้ำ จะได้ "น้ำมันใบกระวาน" (bay leaf oil) ซึ่งมีสารสำคัญคือยูเจนอล นิยมใช้ในงานสุคนธบำบัดและในอุตสาหกรรมน้ำหอม
เฮลอินเอเซล (2010)

เฮลล์อินเอเซลล์ (2010) เป็นรายการ เพย์-เพอร์-วิว ของ WWE จัดเมื่อวันที่ 3 ตุลาคม ค.ศ. 2010 สถานที่จัด คือ อเมริกัน แอร์ไลน์ เซ็นเตอร์ ใน ดาราส, เท็กซัส
ผล

| ลำดับ |  | กำหนด | เวลา |
| --- | --- | --- | --- |
| 1D | Goldust, Kofi Kingston and R-Truth ชนะ Cody Rhodes, Drew McIntyre, and Dolph Ziggler | Tag team match | Unknown |
| 2 | Daniel Bryan (c) ชนะ John Morrison and The Miz | Submissions Count Anywhere match for the WWE United States Championship | 13:33 |
| 3 | Randy Orton (c) ชนะ Sheamus | Hell in a Cell match for the WWE Championship | 22:51 |
| 4 | Edge ชนะ Jack Swagger | Singles match | 11:31 |
| 5 | Wade Barrett ชนะ John Cena | ถ้า Barrett ชนะ Cena ต้องร่วมกลุ่ม The Nexus, ถ้า Cena ชนะ The Nexus ต้องแตกกลุ่ม | 17:47 |
| 6 | Natalya ชนะ Michelle McCool (c) (with Layla) โดยการฟาล์ว | Singles match for the WWE Divas Championship | 05:00 |
| 7 | Kane (c) ชนะ The Undertaker (with Paul Bearer) | Hell in a Cell match for the World Heavyweight Championship | 21:38 |
  (c) – หมายถึงเจ้าของเข็มขัดแชมป์ก่อนเริ่มแข่งขัน  D – หมายถึงเป็นแมทช์การปล้ำก่อนรายการ